ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036162 

ขอให้ทาสีบนขอบบาทวิถี แถบเส้นจราจรขาว-แดง เพื่อห้ามหยุดรถหรือจอดรถทุกชนิดระหว่างแนวเขตที่กำหนดเป็นอันขาด บริเวณถนนพุทธมณฑล สาย 2 แยกเพชรเกษม - พุทธมณฑลสาย 2 แขวงบางแคเหนือ เขตบางแค กรุงเทพมหานคร จำนวน 2 แห่งดังนี้ 1. ตรงทางที่จะเลี้ยวเข้ามาถนนพุทธมณฑลสาย 2 มีป้ายสีน้ำเงินอยู่ตรงใต้สะพานคนเดินข้าม มีวินรถจักรยานยนต์ตั้งอยู่ 2. ระยะทางก่อนถึงสะพานข้ามคลองบางจาก ระยะทางประมาณ 500 เมตร เนื่องจากผู้ร้องแจ้งว่าบริเวณดังกล่าวเป็นถนน 6 ช่องทางจราจร ขาไป 3 ช่องทางจราจร ขากลับ 3 ช่องทางจราจร ปัจจุบันแถบเส้นจราจร ขาว-แดง มีสภาพเลือนราง จึงมีรถทุกประเภทมาจอด ทำให้รถที่วิ่งมาจากช่องทางจราจรด้านซ้ายต้องเปลี่ยนมาช่องทางจราจรด้านขวา อย่างกะทันหัน ซึ่งเกรงว่าจะประสบอุบัติเหตุขึ้นได้ จึงมีความประสงค์ให้ทาสีบนขอบบาทวิถี แถบเส้นจราจรขาว-แดง ทั้ง 2 ฝั่ง และทาสีบนขอบบาทวิถี แถบเส้นจราจรขาว-แดง เพิ่มจากระยะเดิมที่มีอยู่แล้ว เพราะมีประชาชนที่พักอาศัยบริเวณดังกล่าว มีรถที่มาจอดรับประทานอาหาร และรถที่มาซื้อสิ่งของ ได้จอดรถกีดขวางทางจราจร เพราะบริเวณดังกล่าวมีป้ายหยุดรถโดยสารประจำทาง ทำให้รถโดยสารประจำทาง เข้าจอดรับ-ส่ง ผู้โดยสารไม่สะดวก และทำให้ประชาชนที่ใช้เส้นทางสัญจรไม่ได้รับความสะดวก และประกอบกับให้หน่วยงานที่เกี่ยวข้องพิจารณาเคลื่อนย้ายป้ายรถโดยสารประจำทาง หรือติดตั้งป้ายห้ามจอดตลอดเวลา 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata